Tarbagataj

Tarbagataj je pohorie v juhovýchodnom Kazachstane, ktorého východná časť zasahuje na hranice s Čínou.

Pohorie má rovnobežkový smer. Je dlhé 300 km a široké 60 - 120 km. Najvyšší vrch je Tastau 2992 m.

Južné svahy pohoria sú strmšie, ako severné, sú tu výrazné stopy po štvrtohornom zaľadnení.

Najnižšie časti pohoria pokrýva polopúštne rastlinstvo, dreviny sa tu vyskytujú iba zriedka. Vo výškach okolo 2000 m sú horské lúky, najvyššie vrcholy sú trvalo pod snehom.

Kategória:Pohoria v Kazachstane